smcproject/ml-wiki-sentences huggingface dataset:
രുദകി (رودکی) എന്നും "കവികളുടെ ആദം" (آدم الشعرا) എന്നും അറിയപ്പെടുന്ന Abū 'Abd Allāh Ja'far ibn Muḥammad al-Rūdhakī (Persian: ابو عبدالله جعفر بن محمد رودکی‎; born c. 859, Rudaki, Khorasan—died 940/941), ഒരു പേർഷ്യൻ കവിയായിരുന്നു.
ആധുനിക പേർഷ്യൻ ഭാഷയിലെ ആദ്യത്തെ മികച്ച സാഹിത്യ പ്രതിഭയായി കണക്കാക്കപ്പെടുന്നു.
ആധുനിക പേർഷ്യൻ അക്ഷരമാലയിൽ കവിതകൾ രചിച്ച റുഡാക്കി ക്ലാസിക്കൽ പേർഷ്യൻ സാഹിത്യത്തിന്റെ സ്ഥാപകനായി കണക്കാക്കപ്പെടുന്നു.
അദ്ദേഹത്തിന്റെ കവിതകളിൽ ക്വാട്രെയിൻ ഉൾപ്പെടെ പേർഷ്യൻ കവിതയിലെ ഏറ്റവും പുരാതനമായ പല ഇനങ്ങളും അടങ്ങിയിരിക്കുന്നു.
എന്നിരുന്നാലും, അദ്ദേഹത്തിന്റെ വിപുലമായ കവിതയുടെ ഒരു ചെറിയ ശതമാനം മാത്രമേ അവശേഷിക്കുന്നുള്ളൂ.
ഒൻപതാം നൂറ്റാണ്ടിലെ രാജദർബാറിലെ സംഗീതജ്ഞൻ, കവി, വാചാലൻ/ അനുവാചകൻ, കോപ്പിസ്റ്റ് തുടങ്ങിയ വ്യത്യസ്ത വേഷങ്ങൾ സംയോജിപ്പിച്ച ആദ്യത്തെ വ്യക്തിയാണ് രുദകി.
രുദകി 859-ൽ രുദകിൽ ( ഖുറാസാൻ ) എന്ന ഗ്രാമത്തിലാണ് ജനിച്ചത്.
500 Tajikistani samani with the image of Rudaki
സമനിഡ് സാമ്രാജ്യത്തിൽ സ്ഥിതിചെയ്യുന്ന ഒരു ഗ്രാമമായ രുദക് ഇപ്പോൾ പഞ്ജകന്റ് , ഇന്നത്തെ താജിക്കിസ്ഥാനിൽ സ്ഥിതിചെയ്യുന്നു.
അദ്ദേഹത്തിന്റെ ജീവചരിത്രകാരന്മാരിൽ ഭൂരിഭാഗവും അദ്ദേഹം പൂർണ്ണമായും അന്ധനാണെന്ന് വാദിക്കുന്നുണ്ടെങ്കിലും, ആദ്യകാല ചില ജീവചരിത്രകാരന്മാർ ഇതിനെക്കുറിച്ച് മൗനം പാലിക്കുന്നു.
അല്ലെങ്കിൽ അന്ധനായി ജനിച്ചതായി അദ്ദേഹത്തെ പരാമർശിക്കുന്നില്ല.
അദ്ദേഹത്തിന്റെ കൃത്യമായ അറിവും നിറങ്ങളെക്കുറിച്ചുള്ള വിവരണവും അദ്ദേഹത്തിന്റെ കവിതയിൽ വ്യക്തമാകുന്നതുപോലെ, ഈ വാദത്തെ വളരെ സംശയാസ്പദമാക്കുന്നു.
സമനിദ് ദർബാറിൽ
ജീവിതത്തിന്റെ തുടക്കത്തിൽ, അദ്ദേഹത്തിന്റെ നേട്ടങ്ങളുടെ പ്രശസ്തി ഖൊറാസന്റെയും ട്രാൻസോക്സിയാനയുടെയും ഭരണാധികാരിയായ സമനിദ് രാജാവ് നാസർ രണ്ടാമൻ ഇബ്നു അഹ്മദിന്റെ ചെവിയിൽ എത്തി.
കവിയെ തന്റെ ദർബാറിലേക്ക് ക്ഷണിച്ചു.
രുദകി അദ്ദേഹത്തിന്റെ ദൈനംദിന കൂട്ടുകാരനായി.
കാലക്രമേണ, രുദകി വലിയ സ്വത്ത് സമ്പാദിക്കുകയും വളരെയധികം ബഹുമാനിക്കപ്പെടുകയും ചെയ്തു.
"പേർഷ്യൻ സാഹിത്യത്തിന്റെ പിതാവ്", അല്ലെങ്കിൽ ആദം അല്ലെങ്കിൽ കവികളുടെ സുൽത്താൻ എന്നീ പദവികൾ അദ്ദേഹത്തിന് അർഹതയുണ്ടെന്ന് ചിലർ കരുതുന്നു.
കാരണം അദ്ദേഹത്തിന് മുൻഗാമികളുണ്ടായിരുന്നുവെങ്കിലും, ഇതിഹാസ, ഗാനരചന, ഉപദേശപരമായ കവിതകൾ എന്നിവയുടെ സവിശേഷമായ മുദ്ര പതിപ്പിച്ച ആദ്യത്തെയാളാണ് അദ്ദേഹം.
അതിന്റെ വ്യക്തിഗത സ്വഭാവം.
എല്ലാ പേർഷ്യൻ എഴുത്തുകാരും ഇന്നും ഉപയോഗിക്കുന്ന അക്ഷരമാലാക്രമത്തിൽ കവിയുടെ ഗാനരചനകളുടെ പൂർണ്ണമായ ശേഖരത്തിന്റെ സാധാരണ രൂപമായ ദിവാനിന്റെ സ്ഥാപകനായിരുന്നു അദ്ദേഹം എന്നും പറയപ്പെടുന്നു.
ചാങ്ങിൽ (കിന്നരം) വളരെ സമർത്ഥനായ ഗായകനും വായനക്കാരനുമായിരുന്നു.
ബുഖാറയിലെ സമനിഡ് ഭരണാധികാരി നാസർ രണ്ടാമന്റെ (914–943) ദർബാർ കവിയായിരുന്നു അദ്ദേഹം.
എങ്കിലും എ.ഡി. 937-മുതൽ അദ്ദേഹത്തിന് സമയം അനുകൂലമായിരുന്നില്ല.
അവസാന വർഷങ്ങളിൽ അദ്ദേഹത്തിന്റെ ജീവിതം ദാരിദ്ര്യത്തിലായിരുന്നു.
അതേസമയം അദ്ദേഹത്തിന്റെ കാവ്യാത്മകശൈലിയും ഹൃദയസ്പർശിയായ വിഷാദം നിറഞ്ഞതായിരുന്നു.
എ.ഡി. 940/941-ൽ അദ്ദേഹം മരിച്ചു.
ഏകദേശം 100,000 ദമ്പതികൾ അവശേഷിക്കുന്നു, അതിൽ ആയിരത്തിൽ താഴെ പേർ മാത്രമേ അവശേഷിക്കുന്നുള്ളൂ.
രുദകിയെക്കുറിച്ച് വിവരിക്കുമ്പോൾ "അദ്ദേഹം ഒരു കവിയായിരുന്നു അദ്ദേഹത്തിന്റെ കവിതകൾ ലോകം കേട്ടു".
പ്രശസ്ത ചരിത്രകാരനായ അബുൽ-ഫദ്‌ൽ അൽ ബലാമി പറയുന്നു "രുദകിയെപ്പോലെ ആരും അറബിലോ അജാമിലോ [പേർഷ്യക്കാരിൽ] ഇല്ല".
"ഞാൻ അദ്ദേഹത്തിന്റെ കവിതകൾ കണക്കാക്കി, അത് ഒരു ദശലക്ഷവും മുന്നൂറുമായിരുന്നു" എന്ന് റാഷിദി സമർകണ്ടി പറയുന്നു.
പ്രശംസകൾ
അദ്ദേഹത്തിന്റെ ജന്മദിനത്തിന്റെ 1100-ാം വാർഷികത്തിന് ഇറാനിയൻ സർക്കാർ അദ്ദേഹത്തിന്റെ ചിത്രമുള്ള നിരവധി സ്റ്റാമ്പുകൾ പ്രസിദ്ധീകരിച്ചു.
അദ്ദേഹത്തിന്റെ 1150-ാം ജന്മവാർഷികത്തോടനുബന്ധിച്ച് 2008 ഡിസംബർ 21 ന് ഇറാനിലെ ടെഹ്റാനിലെ വഹ്ദത്ത് ഹാളിൽ ഒരു അന്താരാഷ്ട്ര സെമിനാർ നടന്നു.
പ്രസിഡന്റ് അഹ്മദിനെജാദും താജിക്കിസ്ഥാനിലെ സാംസ്കാരിക മന്ത്രിയും പങ്കെടുത്തു.
ഈ സെമിനാറിൽ ആധുനിക പേർഷ്യൻ സാഹിത്യത്തിന്റെ പിതാവായി രുദകി പ്രസിദ്ധനായി.
500 Tajikistani samani with the image of Rudaki പുനഃസ്ഥാപനത്തിനുശേഷം പഞ്ജകന്റിനടുത്തുള്ള പഞ്ജ്രൂഡിലെ രുദകിയുടെ ശവകുടീരം രുദകി പാർക്ക്, ദുഷാൻബെ, താജിക്കിസ്ഥാൻ താജിക്കിസ്ഥാനിലെ ഇസ്ട്രാവ്‌ഷാനിലെ രുദകിയുടെ പ്രതിമ രുദകി ഹാൾ, ടെഹ്‌റാൻ, ഇറാൻ അവലംബം ഉറവിടങ്ങൾ E. G. Browne.
Literary History of Persia .
(Four volumes, 2,256 pages, and twenty-five years in the writing).
ISBN 0-7007-0406-X Jan Rypka, History of Iranian Literature .
1968 OCLC 460598 .
ISBN 90-277-0143-1 Sassan Tabatabai, "Father of Persian Verse: Rudaki and His Poetry", Amsterdam University Press, February 15, 2011 പുറത്തേക്കുള്ള കണ്ണികൾ Rudaki, Abu Abd Allah , a biography by Professor Iraj Bashiri, University of Minnesota.
Includes translations of "Lament in Old Age", "Mother of Wine", and "Ju-yi Muliyan."
Roudaki's Lyre; performed by National Choir of Persia in 1976 Archived 2016-09-02 at the Wayback Machine .
(Video) Rudaki on Iranian Yellow Pages Archived 2013-03-14 at the Wayback Machine .
രുഗ്മിണി ദേവി അരുണ്ഡേൽ ഇംഗ്ലീഷ് വിലാസം https://ml.wikipedia.org/wiki/Rukmini_Devi_Arundale
നൃത്തവിദഗ്ദ്ധയും സംഗീതവിദുഷിയുമായിരുന്നു രുക്മിണിദേവി അരുണ്ഡേൽ .
മധുരയിൽ 1904-ൽ ഫെബ്രുവരി 29-ന് ജനിച്ചു.
ഇന്ത്യൻ നൃത്തങ്ങളെക്കുറിച്ചും പാശ്ചാത്യനൃത്തങ്ങളെക്കുറിച്ചും പഠിച്ച അവർ ഭരതനാട്യം അഭ്യസിച്ചു.
ഇരുപതുകളിൽ വളരെ മോശപ്പെട്ട കലയായി കണക്കാക്കിയിരുന്ന ഭരതനാട്യത്തെ ബഹുജനശ്രദ്ധയിലെത്തിച്ചത് രുഗ്മിണീദേവിയാണ്‌ .
ഗുരു പന്തല്ലൂർ മീനാക്ഷിസുന്ദരം പിള്ളയാണ്‌‍ രുക്മിണിയെ നൃത്തം അഭ്യസിപ്പിച്ചത്.
പത്മഭൂഷൺ , ദേശികോത്തമ , പ്രാണിമിത്ര തുടങ്ങിയ നിരവധി പുരസ്കാരങ്ങളും ബഹുമതിപത്രങ്ങളും അവർക്ക് ലഭിച്ചിട്ടുണ്ട്.
സ്റ്റേജിൽ ഭരതനാട്യം അവതരിപ്പിക്കുന്നതിന് കടുത്ത എതിർപ്പുകളാണ് അവർക്ക് നേരിടേണ്ടിവന്നത്.
കലകൾക്കുപരി രുഗ്മിണീദേവി ഒരു മൃഗസ്നേഹിയും അവയുടെ ക്ഷേമത്തിനായി പ്രവർത്തിക്കുകയും ചെയ്തിരുന്നു.
ഇന്ത്യ റ്റുഡേയുടെ ഇന്ത്യയെ രൂപീകരിച്ച നൂറുപേരുടെ പട്ടികയിൽ രുഗ്മിണീ ദേവി ഇടം പിടിച്ചിട്ടുണ്ട്.
പദ്മഭൂഷനും , 1967 -ൽ സംഗീതനാടക അക്കാദമി ഫെല്ലോഷിപ്പും നേടിയിട്ടുണ്ട്.
ഇന്ത്യൻ തപാൽ സ്റ്റാമ്പിൽ പ്രത്യക്ഷപ്പെട്ട ആദ്യ നർത്തകിയാണ് .
ജീവചരിത്രം ആദ്യകാലജീവിതവും വിവാഹവും
മധുരയിൽ ഒരു ഉയർന്ന ബ്രാഹ്മണകുടുംബത്തിൽ 1904 ഫെബ്രുവരി 29 -നാണ് രുഗ്മിണീദേവി ജനിച്ചത്.
പിതാവ് ഒരു PWD എഞ്ചിനീയർ ആയിരുന്നു.
സ്ഥലംമാറ്റമുള്ള ജോലിയായതിനാൽ കുടുംബം എപ്പോഴും പലസ്ഥലങ്ങളിലേക്ക് മാറി താമസിക്കേണ്ടിവന്നു.
1901 -ൽ അദ്ദേഹം തിയോസഫിക്കൽ സൊസൈറ്റിയുമായി ബന്ധപ്പെട്ടു.
അതുമായി ഗാഢമായ സ്വാധീനമുണ്ടായ അദ്ദേഹം ആനീ ബസന്റിന്റെ ശിഷ്യനാവുകയും വിരമിച്ചതിനുശേഷം അഡയാറിലേക്ക് താമസം മാറ്റുകയും ചെയ്തു.
ഇവിടെ വച്ചാണ് തിയോസഫിയോടു മാത്രമല്ല സംസ്കാരപരമായ പുത്തൻ ആശയങ്ങളോടും നാടകത്തിനോടും സംഗീതത്തിനോടും നൃത്തത്തോടുമെല്ലാം രുക്മിണി ബന്ധപ്പെടുന്നത്.
പിന്നീട് വാരണാസിയിലെ ഹിന്ദു കോളേജിന്റെ പ്രിൻസിപാൾ ആയിമാറിയ Dr. ഡോ ജോർജ്ജ് അരുണ്ഡേലിനെ ഇവിടെ വച്ചാണ് രുക്മിണി പരിചയപ്പെടുന്നത്.
ആനീ ബസന്റിന്റെ അടുത്ത ആളായിരുന്നു അദ്ദേഹം.
ജീവിതം മുഴുവൻ നീണ്ടുനിന്ന ഒരു ബന്ധത്തിന് അവിടെ തുടക്കമായി.
സമൂഹത്തെ മുഴുവൻ നടുക്കി അവർ 1920 -ൽ വിവാഹിതരായി.
ജോർജ്ജിന് 42 വയസ്സും രുക്മിണിക്ക് 16 വയസ്സുമായിരുന്നു പ്രായം.
അവർക്ക് കുട്ടികൾ ഉണ്ടായിരുന്നില്ലെങ്കിലും വളരെ സന്തോഷകരമായ ഒരു ദാമ്പത്യമായിരുന്നു അത്.
രുക്മിണിയെ നൃത്തകാര്യങ്ങളിലും അതിലെ ഗവേഷണങ്ങളിലുമെല്ലാം നിരന്തരം പ്രോൽസാഹിപ്പിച്ച് വേണ്ട പിന്തുണ നൽകുന്നതിൽ ജോർജ്ജ് എപ്പോഴും കൂടെ ഉണ്ടായിരുന്നു.
വിവാഹശേഷം രുക്മിണി ലോകം മുഴുവൻ സഞ്ചരിക്കുകയും പ്രസിദ്ധ വിദ്യാഭ്യാസ വിചക്ഷണയായ മരിയ മോണ്ടിസ്സോറി , കവി ജെയിംസ് കസിൻസ് എന്നിവരുമായി ബന്ധപ്പെടുകയും ചെയ്തു.
1923 -ൽ ഇന്ത്യയിലെ യുവ തിയോസഫിസ്റ്റ് സംഘടനയുടെ പ്രസിഡണ്ട് ആവുകയും, 1925 -ൽ ലോക യുവ തിയോസഫിസ്റ്റ് സംഘടനയുടെ പ്രസിഡണ്ട് ആവുകയും ചെയ്തു.
1928 -ൽ പ്രസിദ്ധയായ റഷ്യൻ നർത്തകി അന്ന പാവ്ലോവ മുബൈയിൽ വരികയും അരുണ്ഡേൽ ദമ്പതികൾ അവരുടെ നൃത്തം കാണാൻ പോവുകയും, അടുത്ത നൃത്തത്തിനായി അന്ന ആസ്ട്രേലിയയ്ക്ക് പോകുന്ന അതേ കപ്പലിൽ ഇവരും പോവുകയും അവരുടെ സൗഹൃദം ശക്തിപ്പെടുകയും ചെയ്തു.
താമസിയാതെ അന്നയുടെ ശിഷ്യയായ ക്ലിയോ നോർഡിയുടെയടുത്തു നിന്നും രുക്മിണി നൃത്തം പഠിച്ചുതുടങ്ങുകയും ചെയ്തു.
പിന്നീട് അന്നയുടെ ഉപദേശപ്രകാരമാണ് രുക്മിണി ഇന്ത്യയുടെ സാമ്പ്രദായിക നൃത്തരൂപങ്ങളിലേക്ക് ശ്രദ്ധ തിരിക്കുകയും തന്റെ ശേഷജീവിതം അതിനെ പുനരുജ്ജീവിപ്പിക്കാനായി മാറ്റിവയ്ക്കുകയും ചെയ്തത്.
കലകളെ പുനരുജ്ജീവിപ്പിക്കൽ
1933 -ൽ മദ്രാസ് മ്യൂസിക് അക്കഡമിയുടെ വാർഷികസമ്മേളനത്തിലാണ് രുക്മിണി ആദ്യമായി സാദിർ എന്ന നൃത്തരൂപം കാണുന്നത്.
പിന്നീട് അവർ ആ നൃത്തം മൈലാപ്പൂർ ഗൗരി അമ്മയിൽ നിന്നും പഠിച്ച് അവസാനം ഇ.
കൃഷ്ണ അയ്യരുടെ സഹായത്തോടെ പന്തനല്ലൂർ മീനാക്ഷി സുന്ദരം പിള്ളയുടെ അടുത്തുനിന്നും പഠിച്ച് 1935 -ൽ തിയോസഫിക്കൽ സൊസൈറ്റിയുടെ ഡയമണ്ട് ജൂബിലിക്ക് ആദ്യമായി പൊതുജനങ്ങൾക്കു മുൻപിൽ അവതരിപ്പിച്ചു.
തന്റെ ഭർത്താവിനൊപ്പം ഗുരുകുലശിക്ഷണരീതിയിൽ സംഗീതത്തിനും നൃത്തത്തിനുമായി അഡയാറിൽ 1936 -ൽ രുക്മിണി കലാക്ഷേത്രം രൂപീകരിച്ചു.
ഇന്ന് ചെന്നൈയ്ക്ക് സമീപം തിരുവണ്മിയൂരിൽ 100 ഏക്കറിൽ വ്യാപിച്ചു കിടക്കുന്ന കലാക്ഷേത്രം, കലാക്ഷേത്ര ഫൗണ്ടേഷനുകീഴിൽ ഒരു ഡീംഡ് സർവ്വകലാശാലയാണ്.
1962 -ൽ ആണ് കലാക്ഷേത്രം ഇങ്ങോട്ടു മാറ്റിയത്.
രാധാ ബർണിയർ , ശാരദ ഹോഫ്‌മാൻ , അഞ്ജലി മെഹ്ർ , കമലാദേവി ചാട്ടൊപാദ്ധ്യായ , ശകുന്തള പാണിഗ്രാഹി , സി. വി. ചന്ദ്രശേഖർ , യാമിനി കൃഷ്ണമൂർത്തി , ലീല സാംസൺ എന്നിവർ കലാക്ഷേത്രത്തിൽ പഠനം നടത്തിയ പ്രശസ്തരിൽ ചിലരാണ്.
സാദിർ എന്നപേരിലാണ് ഭരതനാട്യം അറിയപ്പെട്ടിരുന്നത്.
അതിനെ ഇന്നു കാണുന്ന രീതിയിൽ ആക്കിയെടുത്തത് ഇ.
കൃഷ്ണ അയ്യരും രുക്മിണിദേവിയും കൂടിയാണ്.
ദേവദാസി സമ്പ്രദായത്തിലുണ്ടായിരുന്ന നൃത്തരൂപത്തിലെ ശൃംഗാര-ആഭാസ ഭാവങ്ങളെ മാറ്റി ലോകം ശ്രദ്ധിക്കുന്നരീതിയിൽ അതിൽ വേണ്ട മാറ്റങ്ങൾ വരുത്തി അവർ അതിനെ യാഥാസ്ഥിതികർക്കും സ്വീകാര്യമായരീതിയിൽ ചിട്ടപ്പെടുത്തിയെടുത്തു.
വയലിൻ പോലെയുള്ള വാദ്യങ്ങളുടെ അകമ്പടി ചേർത്ത് ക്ഷേത്രവിഗ്രഹങ്ങളിൽ ഉള്ളതുപോലുള്ള കർണ്ണാഭരണങ്ങൾ ചേർത്ത്, വസ്ത്രാലങ്കാരങ്ങൾ പരിഷ്കരിച്ച്,  നൃത്തരൂപത്തിന്റെ മുഖമുദ്ര തന്നെ രുക്മിണി മാറ്റിയെടുത്തു.
അവരുടെ ഗുരുവിൽ നിന്നും പ്രചോദനം ഉൾക്കൊണ്ട് അവിടെയുള്ള കലാരൂപങ്ങളുടെ നിർമ്മാണത്തിന് അതതു മേഖലയിലെ വിദഗ്ദ്ധരെത്തന്നെ ഓരോ വിഭാഗവും കൈകാര്യം ചെയ്യുന്നതിൽ രുക്മിണി നിയോഗിച്ചു.
മുൻപെങ്ങുമില്ലാത്ത വിധം നവീനങ്ങളായ പ്രതിഫലങ്ങളാണ് അതിനു ലഭിച്ചത്.
ഇന്ത്യൻ ഇതിഹാസങ്ങളായ വാല്മീകിയുടെ രാമായണവും ജയദേവരുടെ ഗീതാഗോവിന്ദവും നൃത്തനാടകരൂപങ്ങളായി അവതരിപ്പിക്കപ്പെട്ടു.
നൃത്തനാടകങ്ങളായി സീതാസ്വയംവരം, ശ്രീരാമവനഗമനം, പാദുകപട്ടാഭിഷേകം, ശബരീമോക്ഷം, കുന്തളകുറുവഞ്ചി,  രാമായണ, കുമാരസംഭവം, ഗീതാഗോവിന്ദം, ഉഷാപരിണയം എന്നിവയെല്ലാം നിർമ്മിച്ചു.
ബസന്റ് തിയോസഫിക്കൽ ഹൈസ്കൂളിൽ പാഠ്യക്രമങ്ങൾ രൂപീകരിക്കാനായി 1939 -ൽ ഡോ. ജോർജ്ജ് അരുണ്ഡേൽ ഡോ. മരിയ മോണ്ടിസ്സോറിയെ ഇന്ത്യയിലേക്കു ക്ഷണിച്ചു.
ഇന്ത്യയിൽ അങ്ങനെ ആദ്യമായി മോണ്ടിസ്സോറി വിദ്യാലയങ്ങൾ സ്ഥാപിക്കപ്പെട്ടു.
പിന്നീട് ബസന്റ് അരുണ്ഡേൽ സീനിയർ സെക്കണ്ടറി സ്കൂളും രൂപീകരിച്ചു.
കലാക്ഷേത്രത്തിന്റെ കാമ്പസ്സിൽ കുട്ടികൾക്കായി മരിയ മോണ്ടിസ്സോറി സ്കൂൾ, ക്രാഫ്റ്റ് എഡ്യൂക്കേഷൻ ആന്റ് റിസർച്ച് സെന്റർ, യു. വി. സ്വാമിനാഥ അയ്യർ ലൈബ്രറി എന്നിവയെല്ലാം ഉണ്ടാക്കി.
1956 -ൽ ദലൈലാമ കലാക്ഷേത്രം സന്ദർശിച്ചു.
ഇതേത്തുടർന്ന് ടിബറ്റിലെ അഭയാർത്ഥിക്കുട്ടികളെ കലാക്ഷേത്രത്തിൽ പഠിപ്പിക്കുന്നതിന് രുഗ്മിണീദേവി മുങ്കൈ എടുക്കുകയുണ്ടായി.
യു. വി. സ്വാമിനാഥ അയ്യരുടെ ഹസ്തലിഖിതഗ്രന്ഥശേഖരം 1943 -ൽ രുഗ്മിണീദേവിയുടെ ശ്രമഫലമായി കലാക്ഷേത്രത്തിനു ലഭിച്ചു.
പുരാതന തമിഴ് ഭാഷയേയും സംസ്കാരത്തെയും പറ്റിയുള്ള ഗവേഷണവിവരണങ്ങളും ഗ്രന്ഥശേഖരങ്ങളും അടങ്ങിയ ഈ ഗ്രന്ഥശാലയ്ക്ക് സ്വന്തമായ ഒരു ഗവേഷണപ്രസിദ്ധീകരണ വിഭാഗമുണ്ട്.
1952 -ലും 1956 -ലും രുഗ്മിണീദേവിയെ രാജ്യസഭയിലെക്ക് നോമിനെറ്റ് ചെയ്തു.
മൃഗങ്ങളുടെ ക്ഷേമത്തിൽ അതീവ ശ്രദ്ധാലുവായ രുക്മിണി മൃഗങ്ങളോടുള്ള ക്രൂരതയ്ക്കെതിരെയുള്ള നിയമം ഉണ്ടാക്കുന്നതിൽ പ്രധാന പങ്ക് വഹിച്ചു, പിന്നീട് 1962 -ൽ അവരുടെ നേതൃത്വത്തിൽ മൃഗക്ഷേമ ബോഡ് ഉണ്ടാക്കുകയും, 1986 -ൽ മരിക്കുന്നതുവരെ അവർ ആ ബോഡിൽ തുടരുകയും ചെയ്തു.
ഒരു കർശനക്കാരിയായ സസ്യാഹാരിയായിരുന്ന രുക്മിണിദേവി രാജ്യത്ത് സസ്യാഹാരിത്തം പ്രോൽസാഹിപ്പിക്കാൻ ധാരാളം പ്രയത്നിച്ചിട്ടുണ്ട്.
1955 മുതൽ തന്റെ മരണം വരെ 31 വർഷം ആഗോളസസ്യാഹാര സംഘടനയുടെ വൈസ് പ്രസിഡണ്ടായിരുന്നു രുക്മിണി ദേവി.
ഇന്ത്യൻ പ്രസിഡണ്ട് സ്ഥാനത്തേക്ക് നാമനിർദ്ദേശം നൽകാൻ 1977 -ൽ മൊറാർജി ദേശായി പറഞ്ഞെങ്കിലും അവരത് നിരസിക്കുകയായിരുന്നു.
ഇന്ത്യയിലെ പുരാതന രീതിയിലുള്ള വസ്ത്രചിത്രീകരണത്തെ നവീകരിക്കാനായി 1978 -ൽ കലാക്ഷേത്രത്തിൽ കലംകാരി സെന്റർ തുടങ്ങുകയുണ്ടായി.
1986 ഫെബ്രുവരി 24 -ന് ചെന്നൈയിൽ വച്ച് രുക്മിണി ദേവി അരുണ്ഡേൽ മരണമടഞ്ഞു.
1994 ജനുവരിയിൽ കലാക്ഷേത്രത്തിനെ ഇന്ത്യൻ പാർലമെന്റ് ഒരു ആൿടിലൂടെ ദേശീയപ്രാധാന്യമുള്ള സ്ഥാപനമാക്കി പ്രഖ്യാപിച്ചു.
രുക്മിണി ദേവിയുടെ നൂറാം ജന്മദിനത്തിന്റെ ഭാഗമായി ക്ലാസുകളും സെമിനാറുകളും ഉൽസവങ്ങളുമായി ഒരു വർഷം നീണ്ടുനിൽക്കുന്ന ആഘോഷങ്ങൾ 2004 ഫെബ്രുവരി 29 -ന് കലാക്ഷേത്രത്തിലും ലോകത്തിലെ മറ്റു പല ഇടങ്ങളിലും നടന്നു.
കലാക്ഷേത്രത്തിൽ അന്നേ ദിവസം പൂർവ്വവിദ്യാർത്ഥികൾ ലോകത്തിന്റെ പലഭാഗങ്ങളിൽ നിന്നുമെത്തി ഗാനങ്ങളും കച്ചേരികളുമായി ആഘോഷിച്ചു.
അന്നുതന്നെ ഡൽഹിയിലെ ലളിതകലാ ഗാലറിയിൽ അവരുടെ ജീവിത്തത്തെപ്പറ്റി ഒരു ചിത്രപ്രദർശനം നടത്തുകയും അന്നത്തെ രാഷ്ട്രപതി അബ്ദുൾ കലാം ഡോ. സുനിൽ കോതാരി എഴുതി മുൻരാഷ്ട്രപതി ആർ. വെങ്കട്ടരാമൻ അവതാരിക എഴുതിയ രുക്മിണിദേവിയുടേ ജീവചരിത്രം പ്രകാശിപ്പിക്കുകയും ചെയ്തു.
പുരസ്കാരങ്ങളും ബഹുമതികളും പദ്മഭൂഷൻ (1956) സംഗീത നാടക അക്കാഡമി അവാർഡ് (1957) ദേശികോത്തമ (1972), വിശ്വഭാരതി സർവ്വകലാശാലയിൽ നിന്നും സംഗീത നാടക അക്കാഡമി ഫെല്ലോഷിപ് 1967 പ്രാണി മിത്ര (1968), എല്ലാ ജീവികളുടെയും സുഹൃത്ത് Friend of All Animals , ( ഇന്ത്യൻ മൃഗക്ഷേമ ബോർഡ് ) ക്വീൻ വിക്ടോറിയ സില്വർ മെഡൽ മൃഗങ്ങൾക്കെതിരെയുള്ള ക്രൂരതയ്ക്കെതിരെയുള്ള റോയൽ സൊസൈറ്റിയുടെ അവാർഡ് , ലണ്ടൻ കാളിദാസ സമ്മാൻ (1984), മധ്യപ്രദേശ് ഗവണ്മെന്റിന്റെ ഹേഗിലെ ലോക മൃഗസംരക്ഷണ ഫെഡറേഷൻ അവാർഡ് ഹോണററി ഡോക്ടറേറ്റ് , വെയ്ൻ സ്റ്റേറ് സർവ്വകലാശാല , യുനൈറ്റഡ് സ്റ്റേറ്റ്സ് ലോസ് ആഞ്ചലസ് നഗരത്തിന്റെ ബഹുമതി ഇതുംകാണുക Part of a series on Theosophy Founders of the Theosophical Society Helena Blavatsky · Henry Steel Olcott William Quan Judge Theosophists Annie Besant · Abner Doubleday Geoffrey Hodson · Archibald Keightley C. W. Leadbeater · G. R. S. Mead Isabel Cooper-Oakley · William Scott-Elliot Alfred Percy Sinnett · Brian Stonehouse Katherine Tingley · Ernest Wood Philosophical concepts Round Seven rays · Root races Organisations Theosophical Society TS Adyar · TS Pasadena TS Point Loma-Covina · TSA Hargrove United Lodge of Theosophists Theosophical texts Isis Unveiled Theosophical Masters Sanat Kumara Maitreya El Morya · Kuthumi · Paul the Venetian Serapis Bey · Master Hilarion Master Jesus · St. Germain Related topics Agni Yoga · Alice Bailey · Anthroposophy Ascended masters · Ascended Master Teachings Benjamin Creme · Esotericism Jiddu Krishnamurti · Liberal Catholic Church Living Ethics · Neo-Theosophy Order of the Star in the East ക സ തി ഭരതനാട്യം നൃത്തരംഗത്തെ ഭാരതീയ വനിതകൾ അധിക വായനയ്ക്ക് Art and culture in Indian life .
Kerala University Press, Trivandrum 1975 Sarada, S.: Kalakshetra-Rukmini Devi, reminiscences .
Kala Mandir Trust, Madras 1985 India’s 50 Most Illustrious Women by Indra Gupta.
Icon Publications, 2003.
ISBN 81-88086-19-3 .
Selections, Some selected speeches writings of Rukmini Devi Arundale .
Kalakshetra Foundation, Chennai 2003.
Rukmini Devi Arundale: Birth Centenary Volume, edited by Shakuntala Ramani.
Chennai, Kalakshetra Foundation, 2003 , Kalakshetra Foundation (Hrsg.): Shraddanjali, brief pen portraits of a galaxy of great people who laid the foundations of Kalakshetra .
Kalakshetra Foundation, Chennai 2004 Photo Biography of Rukmini Devi, Sunil Kothari.
Chennai, The Kalakshetra Foundation, 2004 .
Meduri, Avanthi (Hrsg.): Rukmini Devi Arundale (1904-1986), A Visionary Architect of Indian Culture and the Performing Arts .
Motilal Banarsidass, Delhi 2005; ISBN 81-208-2740-6 .
Samson, Leela (2010).
Rukmini Devi: A Life , Delhi: Penguin Books, India, ISBN 0-670-08264-3 അവലംബം പുറത്തേക്കുള്ള കണ്ണികൾ Official website of Kalakshetra Archived 2013-09-17 at the Wayback Machine .
Photograph of Rukmini Devi Archived 2008-02-28 at the Wayback Machine .
Trans-national biography of Rukmini Devi Rukmini Devi and Kalakshetra http://www.crossart.com.au/index.php/Archive/axel-poignant-photographer-the-early-years-1929-1942.html Archived 2011-10-08 at the Wayback Machine .
മുനാഫ് പട്ടേൽ ഇംഗ്ലീഷ് വിലാസം https://ml.wikipedia.org/wiki/Munaf_Patel
മുനാഫ് പട്ടേൽ ഒരു ഇന്ത്യൻ അന്താരാഷ്ട്ര ക്രിക്കറ്ററാണ് .
1983 ജൂലൈ 12ന് ഗുജറാത്തിലെ ഇഖാറിൽ ജനിച്ചു.
രഞ്ജി ട്രോഫിയിൽ ‍ കളിക്കും മുമ്പ് തന്നെ 2003ൽ എം.ആർ.എഫ് പേസ് ഫൗണ്ടേഷനിലേക്ക് ക്ഷണിക്കപ്പെട്ടു.
അപ്പോൾ ഇദ്ദേഹത്തിന് 20 വയസായിരുന്നു.
അതിനു ശേഷം പശ്ചിമമേഖല, ഗുജറാത്ത്, മുംബൈ, മഹാരാഷ്ട്ര ക്രിക്കറ്റ് ടീമുകൾക്ക് വേണ്ടി കളിച്ചു.
2006ൽ ഇംഗ്ലണ്ടിനെതിരെ മോഹാലിയിൽ ആയിരുന്നു ടെസ്റ്റ് അരങ്ങേറ്റം.
97 റൺസിന് 7 വിക്കറ്റെടുത്തുകൊണ്ട് അരങ്ങേറ്റത്തിൽ മുനാഫ് മികച്ച പ്രകടനം കാഴ്ചവെച്ചു.
2006ൽ ഇംഗ്ലണ്ടിനെതിരേ തന്നെയായിരുന്നു ഏകദിന അരങ്ങേറ്റവും.
മർഗോവയിൽ വച്ച് നടന്ന് മത്സരത്തിലായിരുന്നു അത്.
2005-06ൽ വെസ്റ്റ് ഇൻഡീസിനെതിരെ നടന്ന ടെസ്റ്റ് പരമ്പരയിൽ സ്ഥിരമായി മണിക്കൂറിൽ 87 മൈൽ വേഹതയിൽ പന്തെറിഞ്ഞുകൊണ്ട് താൻ ഇന്ത്യയിലെ ഏറ്റവും വേഗമേറിയ ബൗളർമാരിൽ ഒരാളാണെന്ന് മുനാഫ് തെളിയിച്ചു.
90 mph വേഗതക്ക് മുകളിലും ഇദ്ദേഹം പന്തെറിഞ്ഞിട്ടുണ്ട്.
മുനിസിപ്പൽ കോർപ്പറേഷൻ ഭാരതം
ദേശീയ മുന്നണികൾ ഇടതു മുന്നണി ദേശീയ ജനാധിപത്യ സഖ്യം (എൻ.ഡി.എ) ഐക്യ പുരോഗമന സഖ്യം (യു.പി എ.) ഇന്ത്യാ കവാടം · രാഷ്ട്രീയം കവാടം view talk edit ചെന്നൈ കോർപ്പറേഷൻ കാര്യാലയം , തമിഴ്നാട്
ഇന്ത്യയിലെ തദ്ദേശ സ്വയം ഭരണ സ്ഥാപനങ്ങളിൽ വലിയ നഗരങ്ങളിലെ ഭരണ സംവിധാനത്തെ ആണ് മുനിസിപ്പൽ കോർപ്പറേഷൻ എന്ന് പറയുന്നത്.
സിറ്റി കോർപ്പറേഷൻ , മഹാ നഗർ പാലിക , മഹാ നഗർ നിഗം , നഗർ നിഗം , നഗരസഭ എന്നെല്ലാം ഇതിനു അപരനാമങ്ങളുണ്ട്.
ചുരുക്കത്തിൽ കോർപ്പറേഷൻ എന്ന് അറിയപ്പെടുന്നു.
ഒരു ദശലക്ഷത്തിലധികം ജനസംഖ്യ ഉള്ള നഗരമാണ് ഒരു കോർപ്പറേഷൻ ആയി സാധാരണ പ്രഖ്യാപിക്കാറുള്ളത്.
കേരളത്തിൽ 6 മുനിസിപ്പൽ കോർപ്പറേഷനുകൾ  ആണുള്ളത്.
കേരളത്തിലെ തിരുവനന്തപുരം , കൊല്ലം , കൊച്ചി , തൃശൂർ , കോഴിക്കോട് , കണ്ണൂർ എന്നീ നഗരങ്ങളിലാണ് മുനിസിപ്പൽ കോർപ്പറേഷനുകൾ ഉള്ളത്.
കോർപറേഷനുകളുടേ തലവൻ തിരഞ്ഞെടുക്കപ്പെട്ട മേയറാണ്.
മേയറും ഡെപ്യൂട്ടി മേയറും ആണ് മുൻസിപ്പൽ കോർപ്പറേഷനുകൾക്ക് നേതൃത്വം നൽകുന്നത്.
കോർപ്പറേഷന്റെ ദൈന്യം ദിന കാര്യങ്ങൾ നോക്കുന്നതിനായി കോർപ്പറേഷൻ സെക്രട്ടറിയെ അല്ലെങ്കിൽ മുൻസിപ്പൽ കമ്മീഷണറെ സംസ്ഥാന സർക്കാർ ചുമതലപ്പെടുത്തിയിട്ടുണ്ട്, കോർപ്പറേഷൻ സെക്രട്ടറി കൗൺസിലിന്റെ തീരുമാനങ്ങൾ നടപ്പിലാക്കുകയും മേൽനോട്ടം വഹിക്കുകയും ചെയ്യുന്നു.
കോർപറേഷനുകൾക്ക് വേണ്ടി തദ്ദേശ ഭരണ വകുപ്പിൽ എഴുപത്തിനാലാം ഭേദഗതി വരുത്തിയിട്ടുണ്ട്.
ഇന്ത്യയിൽ മുനിസിപ്പൽ കോർപ്പറേഷനുകൾക്ക് പല നാമങ്ങൾ ആണ് ഉപയോഗിക്കുന്നത്.
നഗർ നിഗം ( ഡൽഹി , ഉത്തർപ്രദേശ് , ഉത്തരാഖണ്ട് , ബിഹാർ , രാജസ്ഥാൻ , ഹരിയാന എന്നീ സംസ്ഥാനങ്ങളിൽ), മഹാ നഗർ പാലിക ( ഗുജറാത്ത് , ഗോവ , കർണാടക , മഹാരാഷ്ട്ര , എന്നീ സംസ്ഥാനങ്ങളിൽ) പൗരൊ നിഗം ' ( ആസാം , പശ്ചിമബംഗാൾ ) പുർ പരിഷദ് ( ത്രിപുര ) നഗർ പാലിക നിഗം ( മധ്യപ്രദേശ് ) നഗരപാലിക സംസ്ഥ ( ആന്ധ്ര and തെലുങ്കാന ), മാനഗരാട്ചി ( തമിഴ്നാട് ) നഗരസഭ (കേരളം)
വഡോദര മുനിസിപ്പൽകോർപ്പറേഷൻ വഡോദര മഹാനഗർ സേവാ സദൻ എന്നാണ് അറിയപ്പെടുന്നത്.
ഓരോ സംസ്ഥാനത്തിലും ഈ നഗരസഭകളുടെ അധികാരങ്ങളൂം ഘടനയും വെത്യസ്തമായിരിക്കും.
അത് അതത് സംസ്ഥാന നിയമസഭകൾ തീരുമാനിക്കുന്ന നിയമ ഭേദഗതികൾക്കനുസരിച്ചാണ് വരുന്നത്.
Administrative structure of India
വലിയ കോർപ്പറേഷനുകൾ ഇന്ത്യയിലെ 7 മെട്രോപോലിറ്റൻ സിറ്റികളായ ഡൽഹി , മുംബൈ , കൊൽക്കത്ത , ചെന്നൈ , ബംഗലൂരു , ഹൈദരാബാദ് , പുണെ എന്നിവയാണ് ബൃഹന്മുംബൈ മുനിസിപ്പൽ കോർപ്പറേഷൻ ആണ് സാമ്പത്തികമായി ഏറ്റവും മുമ്പിൽ .
കോർപ്പറേഷൻ തലവൻ മേയർ എന്നപേരിൽ ആണ് അറിയപ്പെടുന്നത്.
എന്നാൽ മിക്ക സംസ്ഥാനങ്ങളിലും മുനിസിപ്പൽ കമ്മീഷണർ ആണ് ഭരണകർത്താവ് എന്നതിനാൽ മേയർ പദവി ആലങ്കാരികം മാത്രമാണ്.
കോർപ്പരേഷൻ കൗൺസിൽ യോഗം അദ്ധ്യക്ഷനാകുക എന്നതിൽ പലയിടത്തും  പദവി അവസാനിക്കുന്നു.
എങ്കിലും നഗരത്തിലെ പ്രഥമപൗരൻ മേയർ ആണ്.
മുനിസിപ്പൽ കമ്മീഷണർ, അല്ലെങ്കിൽ കോർപറേഷൻ സെക്രട്ടറിയെ സംസ്ഥാന സർക്കാർ ആണ് നിയമിക്കുന്നത്.
ഭരണ പരമായ ആവശ്യങ്ങൾക്ക് വേണ്ടി വിവിധ മേഖലകളായും ഡിവിഷനുകളായും തിരിച്ചിരിക്കുന്നു, അവിടങ്ങളിൽ കോർപ്പറേഷൻ കീഴിലുള്ള ഓഫീസുകൾ പ്രവർത്തിക്കുന്നു.
Kolkata Municipal Corporation headquarters Municipal Corporation Building, Mumbai Municipal Corporation of Delhi Headquarters ഇതും കാണുക കേരളത്തിലെ കോർപ്പറേഷനുകൾ നഗരസഭ References
മുനിസുവ്രതൻ
ഇരുപതാമത്തെ ജൈനതീർത്ഥങ്കരനാണ് മുനിസുവ്രതൻ (ഹിന്ദി: मुनिसुव्रत जी ).
ഹരിവംശത്തിലെ മഹാരാജാവ് സുമിത്രന്റെയും മഹാറാണി പത്മാവതിയുടെയും പുത്രനാനായാണ് മുനിസുവ്രതൻ ജനിച്ചത്.
ശ്രാവണമാസത്തിലെ ശുക്ലപക്ഷത്തിൽ 15-ആം ദിനമായിരുന്നു ജനനം.
മുനി നാരായണ പ്രസാദ് ഇംഗ്ലീഷ് വിലാസം https://ml.wikipedia.org/wiki/Muni_Narayanaprasad
കേരളീയനായ സന്ന്യാസിവര്യനാണ് മുനി നാരായണ പ്രസാദ്.
ഉപനിഷത്തുക്കൾക്കും ഭഗവദ്ഗീതയ്ക്കും ഉൾപ്പെടെ വിരവധി പ്രധാന ഗ്രന്ഥങ്ങളുടെ വിവർത്തനവും വ്യാഖ്യാനവും നിർവഹിച്ചു.
2015 ൽ കേരള സാഹിത്യ അക്കാദമിയുടെ വിവർത്തനത്തിനുള്ള പുരസ്കാരം 'സൗന്ദര്യലഹരി' എന്ന കൃതിയുടെ വിവർത്തനത്തിനു ലഭിച്ചു.
2018 ൽ കേരള സാഹിത്യ അക്കാദമിയുടെ ആത്മകഥക്കുള്ള പുരസ്കാരം 'ആത്മായനം' എന്ന ആത്മകഥക്കു ലഭിച്ചു.2024 ൽ രാജ്യം സാഹിത്യത്തിനും വിദ്യാഭ്യാസത്തിനും നല്കിയ സംഭാവനകൾ പരിഗണിച്ച് പദ്മശ്രീ പുരസ്കാരം നല്കി ആദരിച്ചു.
1938-ൽ തിരുവനന്തപുരത്തെ നഗരൂരിൽ ജനിച്ചു.
1970-ൽ പി.ഡബ്ലു.
ഡി.യിലെ എൻജിനീയർ ഉദ്യോഗം രാജിവെച്ച് സന്യാസ പ്രവർത്തനത്തിൽ മുഴുകി.
വർക്കലയിൽ ഗുരുകുലത്തിൽ നടരാജ ഗുരുവിന്റെ ശിഷ്യനായി.
ഇപ്പോൾ ഗുരുകുലത്തിന്റെ അധ്യക്ഷനാണ്.
ഛാന്ദോക്യം, കേനം, കഠം, പ്രശ്‌നം, മുണ്ഡകം, തൈത്തിരീയം, ഐതരേയം എന്നീ ഉപനിഷത്തുകൾക്കും ഭഗവദ്‌ഗീതയ്‌ക്കും നാരായണഗുരുവിന്റെ വേദാന്ത സൂത്രത്തിനും ഇംഗ്ലീഷിലും മലയാളത്തിലും വ്യാഖ്യാനം, നാരായണ ഗുരുവിന്റെ എല്ലാ പദ്യ കൃതികളുടെയും സ്വതന്ത്രമായ വ്യാഖ്യാനം തുടങ്ങി ഇംഗ്ലീഷിലും മലയാളത്തിലുമായി നൂറോളം കൃതികൾ രചിച്ചിട്ടുണ്ട്.
കൃതികൾ കഠോപനിഷത്ത് വിഷ്‌ണു സ്‌തോത്രങ്ങൾ സൗന്ദര്യലഹരി (വ്യാഖ്യാനം) ഒരു ഗുരു ശിഷ്യ ബന്ധം കർമ്മവും പുനർജന്മവും ഗ്രീക്കുചിന്തകർ സുബ്രഹ്‌മണ്യകീർത്തനം സുഭാഷിതങ്ങൾ വിഷ്‌ണു സ്‌തോത്രങ്ങൾ പ്രപഞ്ചസൃഷ്‌ടി ബ്രഹ്‌മവിദ്യാപഞ്ചകം ഭദ്രകാള്യഷ്‌ടകം അദ്വൈത ദീപിക ന്യായദർശനം സദാശിവദർശനം-അർദ്ധനാരീശ്വരസ്‌തവം പുരസ്കാരങ്ങൾ വിവർത്തനത്തിനുള്ള കേരള സാഹിത്യ അക്കാദമി പുരസ്കാരം (2015) ജീവചരിത്രത്തിനുള്ള കേരള സാഹിത്യ അക്കാദമി പുരസ്കാരം (2018)
• പദ്മശ്രീ പുരസ്കാരം (2024) അവലംബം ↑ ↑ http://keralasahityaakademi.org/pdf/Award_2018.pdf
https://pib.gov.in/PressReleaseIframePage.aspx?
PRID=1999790
മുനി (ചെറുകഥ)
പട്ടത്തുവിള കരുണാകരൻ രചിച്ച ചെറുകഥയാണ് മുനി .
ഈ കൃതിക്ക് 1973-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിരുന്നു .
മുനി സർവകലാശാല
മുനി സർവകലാശാല (Muni University) (MU) ഉഗാണ്ടയിലെ പൊതു ഉടമസ്ഥതയിലുള്ള മൾട്ടീ-കാമ്പസ് സർവകലാശായാണ്.
രാജ്യത്തുള്ള ബിരുദ ദാനം നടത്തുന്ന പൊതു സർവകലാശാലകളിൽ ഒന്നാണ്.
ഉഗാണ്ടയുടെ വടക്കൻ മേഖലയിലെ പശ്ചിമ നൈൽ ഉപമേഖലയിലെ അരുവ ജില്ലയിലെ അരുവപട്ടണത്തിലെ മുനി കുന്നുകളിലാണ് പ്രധാന കാമ്പസ്.
ബരിഫ കാടിന്റെ തൊട്ടു തെക്കാണ് കാമ്പസ്.
This campus sits adjacent to and immediately north of Muni National Teachers College (MNTC), a 1,300 student, mixed gender, teacher training college.
പുറത്തേക്കുള്ള കണ്ണികൾ Muni University Homepage Uganda Universities Other Tertiary Institutions Act of 2001 Archived 2012-04-25 at the Wayback Machine .
West Nile Gets First University University Profile At Africaafrica.org Archived 2014-10-06 at the Wayback Machine .
മുനിസിപ്പൽ കമ്മീഷണർ (ഇന്ത്യ)
ഇന്ത്യയിലെ ഓരോ മുനിസിപ്പൽ കോർപ്പറേഷനിലും ഒരു മുനിസിപ്പൽ കമ്മീഷണറാണ് ഭരണപരമായി നേതൃത്വം നൽകുന്നത്.
പത്ത് ലക്ഷത്തിലധികം ജനസംഖ്യയുള്ള ഒരു നഗരത്തിന് സാധാരണയായി അനുവദിക്കുന്ന സർക്കാർ നിയമനമാണിത്.
ഒരു മുനിസിപ്പൽ കോർപ്പറേഷന്റെ തലവനായി ഒരു മേയർ തിരഞ്ഞെടുക്കപ്പെടുമ്പോൾ, മുനിസിപ്പൽ കോർപ്പറേഷന്റെ അഡ്മിനിസ്ട്രേറ്റീവ് സ്റ്റാഫിന്റെ തലവനായി ഇന്ത്യൻ അഡ്മിനിസ്ട്രേറ്റീവ് സർവീസിൽ നിന്നോ പ്രൊവിൻഷ്യൽ സിവിൽ സർവീസിൽ നിന്നോ സംസ്ഥാന സർക്കാർ ഒരു മുനിസിപ്പൽ കമ്മീഷണറെ നിയമിക്കുന്നു.
അദ്ദേഹം കോർപ്പറേഷന്റെ തീരുമാനങ്ങൾ നടപ്പിലാക്കുന്നു ഒപ്പം അതിന്റെ വാർഷിക ബജറ്റ് തയ്യാറാക്കുന്നു.
ന്യൂഡൽഹി , മുംബൈ , ചെന്നൈ , കൊൽക്കത്ത , അഹമ്മദാബാദ് , ബംഗളൂരു എന്നിവ ഒഴികെയുള്ള നഗരങ്ങളിൽ ഐഎഎസിലെയും സ്റ്റേറ്റ് സിവിൽ സർവീസിലെയും ഉദ്യോഗസ്ഥരെ നിയമിക്കുന്നു.
നിരവധി അഡീഷണൽ മുനിസിപ്പൽ കമ്മീഷണർമാർ, ജോയിന്റ് മുനിസിപ്പൽ കമ്മീഷണർമാർ, ഡെപ്യൂട്ടി മുനിസിപ്പൽ കമ്മീഷണർമാർ, അസിസ്റ്റന്റ് മുനിസിപ്പൽ കമ്മീഷണർമാർ എന്നിവർ അവരെ സഹായിക്കുന്നു.
ചെറുപട്ടണങ്ങൾക്കായി ഒരു " നഗർ പഞ്ചായത്ത്" സ്ഥാപിച്ചു.
ഒരു ചെറിയ നഗരത്തിന് " മുനിസിപ്പൽ കൗൺസിൽ" ഉണ്ട്.
200,000-ത്തിലധികം വരുന്ന വലിയ ജനസംഖ്യയ്ക്കായി ഒരു മുനിസിപ്പൽ കോർപ്പറേഷൻ രൂപീകരിച്ചിരിക്കുന്നു.
മുനാഫിഖൂൻ ഇംഗ്ലീഷ് വിലാസം https://ml.wikipedia.org/wiki/Al-Munafiqun
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ അറുപത്തിമൂന്നാം അദ്ധ്യായമാണ്‌ മുനാഫിഖൂൻ (കപടവിശ്വാസികൾ).
സൂക്തങ്ങൾ : 11 മുൻപുള്ള സൂറ: ജുമുഅ ഖുർആൻ അടുത്ത സൂറ: തഗാബൂൻ സൂറത്ത്
(അദ്ധ്യായം) 63
ബോസ്വെല്ലിയ സാക്ര ഇംഗ്ലീഷ് വിലാസം https://ml.wikipedia.org/wiki/Boswellia_sacra
ബർസറേസീ കുടുംബത്തിലെ ഒരു വൃക്ഷം ആണ് ബോസ്വെല്ലിയ സാക്ര (സാമ്പ്രാണി അഥവാ ഒലിബാനം-വൃക്ഷം എന്നുമറിയപ്പെടുന്നു) ബോസ്വെലിയ ജനുസ്സിലെ മരങ്ങളിൽ നിന്നും ലഭിക്കുന്ന മരക്കറയാണ് സാമ്പ്രാണി .
അറേബ്യൻ ഉപദ്വീപിൽ ( ഒമാൻ , യെമൻ ), വടക്കുകിഴക്കൻ ആഫ്രിക്ക ( സോമാലിയ ) എന്നിവിടങ്ങളിൽ ഇത് വ്യാപകമായി കാണപ്പെടുന്നു.
വൃക്ഷങ്ങൾക്ക് ഏകദേശം 8 മുതൽ 10 വയസ്സ് വരെ പ്രായമാകുമ്പോൾ റെസിൻ ഉത്പാദിപ്പിക്കാൻ തുടങ്ങുന്നു.
ബോസ്വെല്ലിയയിലെ ഈ ഇനം ഒരു ചെറിയ ഇലപൊഴിയും വൃക്ഷമാണ്.
ഇതിന്റെ ഒന്നോ അതിലധികമോ തായ്ത്തടി 2 മുതൽ 8 മീറ്റർ വരെ (6 അടി 7 മുതൽ 26 അടി 3 ഇഞ്ച് വരെ) ഉയരത്തിൽ എത്തുന്നു.
അതിന്റെ പുറംതൊലിക്ക് പേപ്പറിന്റെ ഘടനയുണ്ട്.
അവ എളുപ്പത്തിൽ നീക്കംചെയ്യാം.
ഇതിന് ബഹുപത്രങ്ങളും ഒറ്റ ലഘുലേഖയും കാണപ്പെടുന്നു.
മഞ്ഞകലർന്ന വെളുത്ത നിറമുള്ള ഇതിന്റെ ചെറിയ പൂക്കൾക്ക് അഞ്ച് ദളങ്ങളും പത്ത് കേസരങ്ങളും കാണപ്പെടുന്നു.
ഏകദേശം 1 സെന്റിമീറ്റർ (0.39 ഇഞ്ച്) നീളമുള്ള ക്യാപ്സൂളാണ് ഫലം.
കുത്തനെയുള്ള ചരിവുകളിൽ വളരുന്ന വ്യക്തിഗത വൃക്ഷങ്ങൾ വേരുകളിൽ നിന്ന് തണ്ടിന്റെ അടിയിലേക്ക് നീളുന്ന താങ്ങുകൾ കാണപ്പെടുന്നു.
ഇത് പാറയോട് ചേർന്നുനിൽക്കുകയും ഒരു നിശ്ചിത സ്ഥിരത ഉറപ്പാക്കുകയും ചെയ്യുന്ന ഒരുതരം കുഷ്യനായി മാറുന്നു.
ബി. സാക്ര പാറക്കെട്ടുകളിലും മലയിടുക്കുകളിലും 1,200 മീറ്റർ (3,900 അടി) ഉയരത്തിൽ വളരുകയും ചെയ്യുന്നു.
വരണ്ട വനപ്രദേശത്ത്, കുത്തനെയുള്ള, ധോഫർ പർവതനിരകളിൽ ചരിഞ്ഞുകിടക്കുന്ന ചരിവുകളിൽ, ബോസ്വെല്ലിയ സാക്ര ധാരാളമുണ്ട്.
പക്ഷേ ഇത് വടക്കൻ സൊമാലിയയിലാണ് കൂടുതലായി കാണപ്പെടുന്നത്.
സൊമാലിയയിൽ സനാഗ്, ബാരി പ്രദേശങ്ങൾ, എറിഗാവോയുടെ വടക്കുപടിഞ്ഞാറായി കിടക്കുന്ന പർവ്വതങ്ങൾ, എൽ അഫ്വിൻ ജില്ല ; കാൽ മാഡോ പർവ്വതനിര, തീരത്തിന് സമാന്തരമായി സഞ്ചരിക്കുന്ന ഒരു പടിഞ്ഞാറൻ എസ്‌കാർപ്‌മെന്റ്; കാൽ മിസ്കീഡ്, സാമ്പ്രാണി വളരുന്ന എസ്‌കാർപ്‌മെന്റിന്റെ മധ്യഭാഗം, ഫ്രാങ്കിൻസെൻസ് എസ്‌കാർപ്‌മെന്റിന്റെ കിഴക്കേ അറ്റത്ത് സ്ഥിതിചെയ്യുന്ന കർക്കാർ പർവ്വതങ്ങൾ അല്ലെങ്കിൽ കിഴക്കൻ എസ്‌കാർപ്‌മെന്റ് എന്നിവിടങ്ങളിൽ സാമ്പ്രാണിയുടെ വിളവെടുക്കുന്നു.
ഒമാനിലെ ധോഫറിൽ , സലാലയുടെ വടക്ക് ഭാഗത്ത് സാമ്പ്രാണിയുടെ സ്പീഷീസുകൾ വളരുന്നു.
പുരാതന തീരദേശ നഗരമായ സുംഹുറമിൽ, ഇപ്പോൾ ഖോർ റോറിയിൽ ഇത് വ്യാപാരം ചെയ്യപ്പെട്ടു.
റെസിൻ